Macro Newsletter 06 August 2024
Numărul locurilor de muncă din Statele Unite a crescut sub așteptări în iulie 2024, cu 114 mii, după o creștere de 179 mii în luna precedentă, conform datelor ajustate pentru sezonalitate de la nivelul companiilor. Cea mai mare creștere s-a înregistrat în sectorul serviciilor, 72 de mii, în timp ce numărul angajaților din sectorul public a crescut cu 17 mii, iar numărul angajaților din industria prelucrătoare a crescut cu o mie. Sondajul de la nivelul gospodăriilor arată o creștere a numărului șomerilor cu 352 de mii, până la 7,163 milioane. Rata șomajului a crescut până la 4,3%, de la 4,1%, pe fondul unei scăderi cu 214 mii a numărului persoanelor care nu fac parte din rândul forței de muncă, până la 100,215 milioane. (BLS)